Komission asetus (EY) N:o 762/95, annettu 4 päivänä huhtikuuta 1995, neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2294/92 muuttamisesta



Virallinen lehti nro L 076 , 05/04/1995 s. 0001 - 0002



KOMISSION ASETUS (EY) N:o 762/95, annettu 4 päivänä huhtikuuta 1995, neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2294/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liitymisasiakirjan ja erityisesti sen 149 artiklan, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (2), ja erityisesti sen 11 artiklan, sekä katsoo, että neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetussa komission asetuksessa (ETY) N:o 2294/92 (3), sellaisena kuin se on viimeksi muutettuna asetuksella (EY) N:o 2203/94 (4), rajataan rapsin tuottajien oikeus korvauksiin viljelijöihin, jotka viljelevät tiettyjä siemenlajikkeita ja -laatuja; Suomen ja Ruotsin liittymisen johdosta nykyiseen luetteloon olisi lisättävä vastaavasti näiden maiden viljelijöiden käytettävissä olevat rapsin lajikkeet, jotka täyttävät säädetyn perusteen korvauksen saamiseksi; lisäksi viljelijöiden käytettävissä on nyt lisää rapsin lajikkeita, jotka täyttävät säädetyn perusteen korvauksen saamiseksi; nämä lajikkeet olisi myös lisättävä luetteloon, tärkein Ruotsissa viljeltävä rapsin lajike ei täytä perustetta korvauksen saamiseksi; Ruotsi tarvitsee siirtymäajan, jonka aikana se voi kasvattaa Ruotsin ilmasto-oloissa viljeltäviä korvaavia lajikkeita; tämän siirtymäajan aikana eli markkinointivuosina 1995/1996 ja 1996/1997 lajiketta Per olisi pidettävä korvaukseen oikeuttavana lajikkeena sen perinteisillä kasvualueilla, ja tässä asetuksessa säädetyt toimenpiteet ovat viljan, rasvojen ja kuivarehujen yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 2294/92 seuraavasti: 1. Korvataan 3 artiklan 1 kohdan a alakohta seuraavasti: "a) jonkin liitteessä II luetellun lajikkeen varmennetut siemenet. Lajikkeen Per osalta oikeus korvauksiin rajataan kuitenkin ainoastaan markkinointivuosiin 1995/1996 ja 1996/1997 ja liitteessä VII luetelluille alueille Ruotsissa." 2. Lisätään liitteeseen II seuraavat lajikkeet: "Acrobat, Ada, Agena, Akamar, Amber, Ambra, Angkor, Ark, Avant, Beryl, Calibra, Cannon, Casino, Cirrus, Colcan 36, Corporal, Dakini, Debut, Fingal, Grenat, Hansen, Hybridol, Ilona, John, Karola, Katarina, Konda, Kristina, Kulta, Kunto, Kurir, Lady, Liaison, Licosmos, Maskot, Melodi, Neptune, Nickel, Orelia, Orphee, Pallas, Paroll, Patriot, Per, Pisces, Plumbshot, Rapier, Rafaela, Rubis, Rudolf, Scorpio, Sisu, Solar ja Tomahawk". 3. Lisätään tämän asetuksen liite liitteen VI jälkeen. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 349, 31.12.1994, s. 105 (3) EYVL N:o L 221, 6.8.1992, s. 22 (4) EYVL N:o L 236, 10.9.1994, s. 12 LIITE "LIITE VII Stockholm Uppsala Södermanland Östergötland Jönköping Kronoberg Kalmar Gotland Blekinge Kristianstad Malmöhus Halland Göteborg och Bohus Älvsborg Skaraborg Värmland Örebro Västmanland Kopparberg Gävleborg"